Mindent a kánikula-futásról: 6 dolog, amiért nem is olyan rossz + 7 dolog, ahogy enyhíthetsz ra
Írta: Brigi Egészség Utoljára frissült: 2018. május 11. 14:03
Olvasd el ezt is! 7 trükk, amivel a kánikulában is le tudod magad hűteni, ráadásul energikusabbá is válsz
Először is, összeszedtük azokat a pozitívumokat, amik miatt nem is olyan rossz ez a néha nagyon kínzó hőség:
Hétvégén intézheted úgy, hogy futás után azonnal elmész csobbanni. Milyen jó, már?!
Szinte kötelezően le kell magad hűteni valamivel utána, legyen kedvenced a fagyi vagy a sör!
Ilyenkor a legjobb reggel futni: világos van, vagy ha annyira korán mész, hogy még nem, akkor is leírhatatlanul szuper érzés ebben a napszakban menni!
Tök jól lebarnulsz, és már azelőtt lesz egy kis színed, hogy kimennél először a strandra!
Ha esetleg este mész futni, az is szuper, hogy még világos van!
Ha elkap az eső, még jól is esik egy kis frissítő!
De, az is igaz, hogy nem könnyű ilyenkor edzeni, viszont ezekkel a tippekkel enyhíthetsz rajta:
Biztos, ami biztos, minimum fél literrel több folyadékot fogyassz ebben az időszakban.
Tedd a hűtőbe a cuccaidat indulás előtt, így legalább az elején hűsítenek majd.
A hideg vízzel lelocsolt sapka ilyenkor alapkiegészítő!
Útközben, bármikor meglátsz egy csapot, ne mulaszd el lelocsolni magad.
Kapni több olyan jól szellőző, könnyű felsőt már, amit szinte nem is érezni, hogy rajtad van, mindenképpen ezekből válogass.
Csökkents a tempódon, úgy jobban tolerálod a meleget.
Ha leégsz, a bőröd nem tud rendesen izzadni, ezáltal hűteni sem tudja magát, így mindenképpen kend be magad naptejjel, hogy ez ne forduljon elő!